ಫ್ಲಿಕರ್ ನಲ್ಲಿ ಖಾಸಗಿ ಮತ್ತು ಸಾರ್ವಜನಿಕ ಛಾಯಾಚಿತ್ರಗಳೆರಡನ್ನೂ ಶೇಖರಗೊಳಿಸುವ ಅನುಕೂಲಗಳಿವೆ. ಛಾಯಾಚಿತ್ರವೊಂದನ್ನು ಸೇರ್ಪಡೆಗೊಳಿಸುತ್ತಿರುವ ಬಳಕೆದಾರನೇ ಗೋಪ್ಯತೆಯ ನಿಯಂತ್ರಣಗಳನ್ನು ವಿಧಿಸಬಹುದಾಗಿದ್ದು, ಯಾರು ಈ ಛಾಯಾಚಿತ್ರಗಳನ್ನು ನೋಡಬಹುದೆಂದು ನಿರ್ಧರಿಸಿ ನಿಯಂತ್ರಣಗೊಳಿಸಬಹುದಾಗಿದೆ. ಛಾಯಾಚಿತ್ರವನ್ನು ಸಾರ್ವಜನಿಕ ಅಥವಾ ಖಾಸಗಿ ಎಂದು ಸೂಚಿಸಬಹುದು. ಖಾಸಗಿ ಚಿತ್ರಗಳು ಸೇರ್ಪಡೆಗೊಳಿಸಿಕೊಳ್ಳುವವರಿಗೆ ಅಯೋಜಿತವಾಗಿ ಮಾತ್ರ ಗೋಚರಿಸುತ್ತವೆ, ಆದರೆ ಅದನ್ನು ಸ್ನೇಹಿತರು ಮತ್ತು/ಅಥವಾ ಕುಟುಂಬದವರು ನೋಡಬಹುದು ಎಂದು ಗುರುತುಹಾಕಬಹುದು.
ಗೋಪ್ಯತೆಯ ಏರ್ಪಾಡುಗಳನ್ನು ಸಹ ಬಳಕೆದಾರನ ಚಿತ್ರಹೊಳೆ(ಫೋಟೋಸ್ಟ್ರೀಂ)ಯಿಂದ ಛಾಯಾಚಿತ್ರಗಳನ್ನು "ಗುಂಪು ಕೊಳ"ಕ್ಕೆ ಸೀರಿಸುವುದರ ಮೂಲಕ ನಿರ್ಧರಿಸಬಹುದು. ಒಂದು ಇಡೀ ತಂಡವೇ ಖಾಸಗಿ (ಪ್ರತ್ಯೇಕ)ಯಾದರೆ ಆ ಗುಂಪಿನ ಎಲ್ಲಾ ಸದಸ್ಯರೂ ಛಾಯಾಚಿತ್ರವನ್ನು ನೋಡಬಹುದು. ಗುಂಪು ಸಾರ್ವಜನಿಕವಾದರೆ ಚಿತ್ರಗಳೂ ಸಾರ್ವಜನಿಕವಾಗಿ ಲಭ್ಯವಾಗುತ್ತವೆ. ಲೈವ್ ಜರ್ನಲ್ ನ ರೀರಿಯಲ್ಲಿಯೇ ಫ್ಲಿಕರ್ ಸಹ ಒಂದು "ಸಂಪರ್ಕ ಪಟ್ಟಿ" ನೀಡುತ್ತದೆ; ತನ್ಮೂಲಕ ಒಂದು ನಿರ್ದಿಷ್ಟ ಬಳಕೆದಾರರ ಗುಂಪು ಮಾತ್ರ ಇದನ್ನು ನೋಸುವಂತಾಗಿಸುವ ನಿಯಂತ್ರಣವನ್ನು ಸಾಧಿಸಬಹುದಾಗಿದೆ.

ನವೆಂಬರ್ 2006ರಲ್ಲಿ ಫ್ಲಿಕರ್ ಒಂದು "ಅತಿಥಿ ರಹದಾರಿ" ವ್ಯವಸ್ಥೆಯನ್ನು ಸೃಷ್ಟಿಸಿ ಖಾಸಗಿ ಚಿತ್ರಗಳು ಫ್ಲಿಕರೇತರ ಸದಸ್ಯರೂ ನೋಡುವುದಕ್ಕಾಗಿ ಹಂಚಿಕೊಳ್ಳಲು ಅನುವು ಮಾಡಿಕೊಟ್ಟಿತು. ಉದಾಹರಣೆಗೆ, ವ್ಯಕ್ತಿಯೊಬ್ಬನು ತನ್ನ ತಂದೆತಾಯಿಗಳಿಗೆ ಈ ರಹದಾರಿ(ಪಾಸ್)ಯನ್ನು ಈ-ಮೇಲ್ ಮೂಲಕ ಕಳುಹಿಸಿದಾಗ, ಅವರು ಫ್ಲಿಕರ್ ಖಾತೆದಾರರಾಗಿರದಿದ್ದರೂ, ಸಾರ್ವಜನಿಕರ ವೀಕ್ಷಣೆಗೆ ದೊರಕಂದಂತೆ ನಿಯಂತ್ರಿಸಿರುವ ಈ ಖಾಸಗಿ ಚಿತ್ರಗಳನ್ನು, ಅವರು ನೋಡಲು ಅನುಕೂಲವಾಗುತ್ತದೆ. ಈ ಏರ್ಪಾಡು ಸೆಟ್ ಗಳನ್ನು ಹಂಚಿಕೊಳ್ಳಲು ಅವಕಾಶ ನೀಡುತ್ತದೆ ಅಥವಾ ಒಂದು ನಿರ್ದಿಷ್ಟ ವರ್ಗಕ್ಕೆ (ಸ್ನೇಹಿತರು ಅಥವಾ ಕುಟುಂಬ) ಸೇರಿದ ಎಲ್ಲರೂ ಚಿತ್ರಗಳನ್ನು ಹಂಚಿಕೊಳ್ಳಲು ಸಹಾಯಕವಾಗುತ್ತದೆ.

ಹಲವಾರು ಸದಸ್ಯರು ತಮ್ಮ ಚಿತ್ರಗಳನ್ನು ಯಾರು ಬೇಕಾದರೂ ನೋಡಲು ಸಮ್ಮತಿಸುತ್ತಾರೆ, ಹೀಗಾಗಿ ಒಂದು ಬೃಹತ್ ಹೊಂದಾಣಿಕೆಯುಳಳ ವರ್ಗೀಕರಣಗೊಂಡ ಚಿತ್ರಗಳ ದತ್ತಸಂಚಯವು ರಚಿತವಾಗುತ್ತದೆ. . ಅಯೋಜಿತವಾಗಿಯೇ, ತಮಗೆ ನೋಡಲು ದೊರಕಿದ ಯಾವುದೇ ಚಿತ್ರದ ಬಗ್ಗೆ ಇತರ ಸದಸ್ಯರು ತಮ್ಮ ಹೇಳಿಕೆಗಳನ್ನು ನೀಡಬಹುದು, ಹಾಗೂ ಹಲವಾರು ಬಾರಿ ಆ ಚಿತ್ರಕ್ಕೆ ಸಂಬಂಧಿತವಾದ ಟ್ಯಾಗ್ ಗಳ ಪಟ್ಟಿಗೆ ಸೇರಿಸಬಹುದು.

ಅನುಷ್ಠಾನ
ಪ್ರವೇಶ ನಿಯಂತ್ರಣ
ಖಾತೆಗಳು
ಶೋಧನೆ